|  |  |
| --- | --- |
| เรื่อง | รายงานการพัฒนาชุดการเรียนรู้วิทยาศาสตร์ เรื่อง การดำรงชีวิตของพืช  กลุ่มสาระการเรียนรู้วิทยาศาสตร์ ชั้นประถมศึกษาปีที่ 4 |
| ผู้วิจัย | นางลัดดาวัลย์ รัตนห่วง |
| ปี พ.ศ. | 2558 |

**บทคัดย่อ**

การศึกษาครั้งนี้ มีวัตถุประสงค์ (1) เพื่อพัฒนาชุดการเรียนรู้วิทยาศาสตร์ เรื่อง การดำรงชีวิตของพืช กลุ่มสาระการเรียนรู้วิทยาศาสตร์ ชั้นประถมศึกษาปีที่ 4 ที่มีประสิทธิภาพ ตามเกณฑ์ 80/80

(2) เพื่อเปรียบเทียบผลสัมฤทธิ์ทางการเรียนของนักเรียนชั้นประถมศึกษาปีที่ 4 ก่อนเรียน และ

หลังเรียน โดยใช้ชุดการเรียนรู้วิทยาศาสตร์ เรื่อง การดำรงชีวิตของพืช กลุ่มสาระการเรียนรู้

วิทยาศาสตร์ (3) เพื่อศึกษาค่าดัชนีประสิทธิผลของการเรียนรู้ โดยใช้ชุดการเรียนรู้วิทยาศาสตร์

เรื่อง การดำรงชีวิตของพืช กลุ่มสาระการเรียนรู้วิทยาศาสตร์ ชั้นประถมศึกษาปีที่ 4 และ

(4) เพื่อศึกษาความพึงพอใจของนักเรียนชั้นประถมศึกษาปีที่ 4 ที่มีต่อการจัดการเรียนรู้ โดยใช้

ชุดการเรียนรู้วิทยาศาสตร์ เรื่อง การดำรงชีวิตของพืช กลุ่มสาระการเรียนรู้วิทยาศาสตร์ กลุ่มตัวอย่าง ได้แก่ นักเรียนชั้นประถมศึกษาปีที่ 4/7 โรงเรียนประชาอุทิศ (จันทาบอนุสรณ์) สำนักงานเขต ดอนเมือง กรุงเทพมหานคร จำนวน 41 คน ที่ได้มาจากการเลือกแบบเจาะจง เครื่องมือที่ใช้ในการศึกษา ประกอบด้วย ชุดการเรียนรู้วิทยาศาสตร์ เรื่อง การดำรงชีวิตของพืช กลุ่มสาระการเรียนรู้วิทยาศาสตร์ ชั้นประถมศึกษาปีที่ 4 จำนวน 5 ชุด แผนการจัดการเรียนรู้ จำนวน 5 แผน แบบทดสอบวัดผลสัมฤทธิ์ทางการเรียน ชนิดเลือกตอบ 4 ตัวเลือก จำนวน 30 ข้อ ที่มีค่าระดับความยาก

อยู่ระหว่าง .43 ถึง .81 ค่าอำนาจจำแนก อยู่ระหว่าง .20 ถึง .35 และมีความเชื่อมั่นทั้งฉบับเท่ากับ .82 และแบบวัดความพึงพอใจของนักเรียนที่มีต่อการจัดการเรียนรู้ โดยใช้ชุดการเรียนรู้วิทยาศาสตร์ จำนวน 10 ข้อ มีความเชื่อมั่นทั้งฉบับเท่ากับ .768 สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน และการทดสอบสมมติฐาน สถิติที่ใช้ คือ t-test แบบ Dependent Sample

ผลการศึกษา พบว่า

1. ชุดการเรียนรู้วิทยาศาสตร์ เรื่อง การดำรงชีวิตของพืช กลุ่มสาระการเรียนรู้วิทยาศาสตร์

ชั้นประถมศึกษาปีที่ 4 มีประสิทธิภาพ เท่ากับ 82.73 /82.44 โดยมีประสิทธิภาพของกระบวนการ

เท่ากับ 82.73 และมีประสิทธิภาพของผลลัพธ์ เท่ากับ 82.44 ซึ่งสูงกว่าเกณฑ์ 80/80 ที่กำหนดไว้

2. ผลสัมฤทธิ์ทางการเรียนของนักเรียนชั้นประถมศึกษาปีที่ 4 ที่เรียนโดยใช้ชุดการเรียนรู้

วิทยาศาสตร์ เรื่อง การดำรงชีวิตของพืช กลุ่มสาระการเรียนรู้วิทยาศาสตร์ หลังเรียนสูงกว่าก่อนเรียน

อย่างมีนัยสำคัญทางสถิติที่ระดับ .01

3. ค่าดัชนีประสิทธิผลของการเรียนรู้ โดยใช้ชุดการเรียนรู้วิทยาศาสตร์ เรื่อง การดำรงชีวิต

ของพืช กลุ่มสาระการเรียนรู้วิทยาศาสตร์ ชั้นประถมศึกษาปีที่ 4 เท่ากับ 0.7947 แสดงว่า นักเรียน

มีความก้าวหน้าในการเรียนรู้ คิดเป็นร้อยละ 79.47

4. นักเรียนชั้นประถมศึกษาปีที่ 4 ที่เรียนโดยใช้ชุดการเรียนรู้วิทยาศาสตร์ เรื่อง

การดำรงชีวิตของพืช กลุ่มสาระการเรียนรู้วิทยาศาสตร์ มีความพึงพอใจต่อการจัดการเรียนรู้ โดยรวมอยู่ในระดับมากที่สุด